<classify> Mizania ya benki hiyo ya nchini na yenye matawi visiwani Comoro, inaonesha kukua kwa asilimia 18 kutoka Sh bilioni 967 na kuvuka Sh trilioni moja mpaka Sh trilioni 1.14.Amana za wateja zimekua kwa asilimia 11 kutoka Sh bilioni 723 mpaka Sh bilioni 804, suala lililotokana na uamuzi wa benki hiyo kujikita zaidi katika amana zenye gharama nafuu.Makusanyo ya mikopo nayo yamekua kwa asilimia 23 kutoka Sh bilioni 455 mpaka Sh bilioni 559, fedha zikitawanywa katika sekta zote za kiuchumi na fedha za wanahisa kukua kwa asilimia 43 kutoka Sh bilioni 109.4 mpaka Sh bilioni 157.Akizungumza na waandishi wa habari leo jijini Dar es Salaam, Ofisa Mkuu wa Fedha, Selemani Ponda alisema matokeo hayo mazuri yametokana na utendaji mzuri wa kibenki unaoenda sambamba na kukua kwa benki hiyo.Mwaka jana tuliweza kutekeleza kikamilifu mikakati yetu ya ukuaji wa benki kupitia uwekaji msisitizo katika amana zenye gharama ya chini na uboreshaji wa shughuli zetu zilizowatoshereza wateja wetu, alisema Selemani na kuongeza:Kutokana na mikakati hiyo, pato litokanalo na tozo mbalimbali limepanda kwa kiasi kikubwa kwa asilimia 33 kutoka Sh bilioni 22.8 mwaka jana mpaka Sh bilioni 30.4.Kwa upande wa biashara za kimataifa zimeonesha kufanya vizuri na kuongezeka kwa faida ya asilimia 26 kabla ya kodi kila mwaka kwa Benki ya Exim Comoro mpaka Sh bilioni tatu hivyo kuchangia asilimia 15 ya faida katika benki.Kutokana na utendaji mzuri wa Benki ya Exim nchini Comoro kwa mwaka 2013, tawi limeweza kutoa gawio la kiasi cha Sh bilioni mbili litakalopokelewa na benki mama ya Exim Tanzania katika mwaka 2014, aliongeza Selemani.Katika mwaka, pato la riba ya jumla imekuwa kwa asilimia moja kutoka Sh bilioni 45 mpaka Sh bilioni 45.4. Pato litokanalo na fedha za kigeni limekua kwa asilimia 73 kutoka Sh bilioni nne mpaka Sh bilioni 6.9 wakati huo huo pato la ada na kamisheni likikua kwa asilimia 24 kutoka Sh bilioni 17.7 mpaka Shi bilioni 22.Mwenendo wa kiutendaji wa benki yetu unaonesha mafanikio katika nyanja zote za kibiashara. Pato letu la jumla la uendeshaji limeongezeka kwa asilimia 12 kutoka Sh bilioni 67.7 mpaka Sh bilioni 75.8, alisema Ofisa huyo mkuu wa fedha.Alisema kuwa gharama za jumla za uendeshaji zimeweza kukua mpaka asilimia 17.8 kutoka Sh bilioni 45.5 mpaka Sh bilioni 53.6 ongezeko hilo likitokana na uanzishwaji wa matawi mapya na motisha kwa wafanyakazi katika jitihada za kuongeza upatikanaji wetu kijeografia na kuiimarisha benki kwa ujumla.  <topic>: UCHUMI 